Չմոռնանք, որ Հայաստանի պետութիւնը տակաւին պատանդ է իր գործող իշխանութեանց «նախաձեռնած» կամ ակամայ հետապնդած «ֆուտբոլային դիւանագիտութեան» ձեռքը: Այսպէս կոչւած «հայեւթուրք արձանագրութեանց» ուրւականը տակաւին կը հալածէ Հայաստանն ու հայութիւնը: Թուրքիոյ հետ ցամաքային սահմանի բացման եւ դիւանագիտական յարաբերութեանց բնականոնացման ի խնդիր իր կատարած միակողմանի զիջումներով՝ Հայաստանի գործող նախագահը, փաստօրէն, յայտնւած է Թուրքիոյ հետ միջպետական այժմու անարդար սահմանները ճանչնալու միջազգային ճնշումներուն տակ: